31980L0049
L 018/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 20 декември 1979 година
за изменение на Първата директива за установяването на общи правила за някои видове автомобилен превоз на товари между държавите-членки
(80/49/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност и по-специално член 75, параграф 1 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че следва да се изработят разпоредби според Първата директива на Съвета от 23 юли 1962 г. относно установяването на общи правила за някои видове автомобилен превоз на товари между държавите-членки (3), последно изменена с Директива 78/175/ЕИО (4), относно изключване на превоз за собствена сметка, извършван от предприятия, от всички квоти и разрешителни режими,
ПРИЕ НАСТОЯЩАТА ДИРЕКТИВА:
Член 1
Приложениe I към Първата директива на Съвета от 23 юли 1962 г. се изменя, както следва:
1.
Следната точка се добавя:
11. Превозът на товари в моторни превозни средства, при условие че са изпълнени следните условия:
а)
превозваните товари трябва да са собственост на предприятието или трябва да са били продадени, закупени, отдадени под наем или наети, произведени, екстрахирани, обработени или ремонтирани от предприятието;
б)
целта на пътуването трябва да е да се превозят товарите до или от предприятието или да се преместят вътре в предприятието или извън него според вътрешните изисквания;
в)
моторните превозни средства, използвани за такъв превоз, трябва да бъдат управлявани от служители на предприятието;
г)
превозните средства, които транспортират товарите, трябва да са собственост на предприятието или закупени от него при условия за разсрочено плащане.
Настоящата разпоредба няма да се прилага към използването на превозно средство за заместване на основното по време на краткотрайно излизане от строя на превозното средство, което се използва при нормални обстоятелства;
д)
транспортът трябва да бъде съпътстваща дейност към основните дейности на предприятието.“
2.
Точки 11 и 12 стават съответно точки 12 и 13.
Член 2
Държавите-членки предприемат необходимите стъпки да либерализират преди 1 юли 1980 г., видовете превоз, посочени в член 1.
Всяка държава-членка, в срок до три месеца от нотифицирането на настоящата директива и, при всички случаи, преди 1 юли 1980 г., информира Комисията относно предприетите мерки за изпълнение на настоящата директива.
Член 3
Адресати на настоящата директива са държавите-членки.
Съставено в Брюксел на 20 декември 1979 година.